Legal Document

Category: 43

Text:
38. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ.1798 της 8 Μαρτ./26 Απρ.1966 (ΦΕΚ Β΄247) Περί συσκευασίας εξαγομένης ορύζης. Έχοντες υπ’ όψει: Το άρθρ. 4 και την παρ. 2 του άρθρ. 6 του από 30.10.1954 Β.Δ/τος «περί ποιοτικού ελέγχου της εξαγομένης εις το εξωτερικόν ορύζης» (ΦΕΚ 281/Α/13.11.1954), ως τούτο ετροποποιήθη και συνεπληρώθη δια του από 29.5.1965 Β.Δ/τος (ΦΕΚ 114/Α/19.6.65). Λαβόντες υπ’ όψει: Το υπ’ αριθ. 104508/163 της 11    Ιαν.   1966      έγγραφον    της    Γενικής Δ/νσεως Εφοδιασμού (Δ/νσις Συγκεντρώσεως) του Υπουργείου Εμπορίου προς την Δ/νσιν Εξαγωγικού Εμπορίου του ιδίου Υπουργείου εν σχέσει με την περιεκτικότητα των σάκκων εις τους οποίους συσκευάζεται η προς εξαγωγήν όρυζα, η συγκεντρουμένη δια λογαριασμόν του Δημοσίου, κατά τα εν αυτώ αναφερόμενα, αποφασίζομεν: Προς διευκόλυνσιν της εξαγωγής της ορύζης, ιδία της συγκεντρουμένης ποσότητος δια λογαριασμόν του Δημοσίου, των εσοδειών 1964 και 1965, ορίζομεν όπως, κατά παρέκκλισιν των υπό του άρθρ. 4 του εν προοιμίω της παρούσης μνημονευομένου Β.Δ/τος, επιτρέπηται η συσκευασία (ενσάκκισις) της εξαγομένης ορύζης εσοδειών 1964 και 1965 εις σάκκους, ως ορίζεται δια του ανωτέρω άρθρ. 4, περιεκτικότητας όμως πεντήκοντα έως εκατόν χιλ/μων, ακεραίας εκάστοτε δεκάδος. Η εν προκειμένω παρέκκλισις ισχύει, εφ’ όσον, δι’ εκάστην, κατά περίπτωσιν, πραγματοποιουμένην εξαγωγήν, παρ’ οιωνδήποτε ενδιαφερομένων, εκ των ανωτέρω εσοδειών ορύζης, χρησιμοποιούνται σάκκοι της αυτής περιεκτικότητος των πεντήκοντα έως 100 Χιλ/μων, ως ανωτέρω αναφέρεται, δι’ άπασαν την φορτωτέαν προς εξαγωγήν ποσότητα. Η παρούσα δημοσιευθήτω δια της Εφημερίδος της Κυβερνήσεως. Σελ. 238,30(β) 284-002 11.Ε.δ.38 ΄Ελεγχος εξεγομένων γεωργικών προϊόντων